တောင်ကြီး ဖဝါးအောက်

တောင်ကြီး ဖဝါးအောက် သည် မြန်မာဆိုရိုးစကား ဖြစ်သည်။ တောင်ကြီး ဖဝါးအောက်၊ လှိုင်းကြီး လှေအောက် ဆိုရိုးစကားလည်း ရှုပါ။

အဓိပ္ပာယ်

တောင်ကြီး ဖဝါးအောက် ဆိုသည်မှာ တောင်သည် မည်မျှပင် မြင့်မားပါစေ၊ တောင်တက်သူသည် ဇွဲရှိရှိ တက်ရောက်ပါက ထိုတောင်ထိပ်သည် နောက်ဆုံးတွင် ခြေဖဝါးအောက်သို့ ရောက်ရှိလာမည်ဟု ဆိုလိုသည်။ ဤဆိုရိုးစကားသည် ဇွဲ၊ လုံ့လ၊ ဝီရိယနှင့် ကြိုးစားအားထုတ်မှု၏ အရေးပါမှုကို ဖော်ပြသည်။ မည်သည့်အခက်အခဲပင် ကြီးမားပါစေ၊ စိတ်ဓာတ်မကျဘဲ ဆက်လက်ကြိုးစားပါက အောင်မြင်မှု ရရှိနိုင်သည်ဟု သွန်သင်ထားသည်။

တောင်ကြီး ဖဝါးအောက်၊ လှိုင်းကြီး လှေအောက်

ဤဆိုရိုးစကားသည် တောင်ကြီး ဖဝါးအောက် ဆိုရိုးစကားကို ပိုမိုပြည့်စုံအောင် ရှင်းလင်းထားသည်။

   လှိုင်းကြီး လှေအောက်: မည်မျှပင် ကြီးမားသော လှိုင်းလုံးပင်ဖြစ်စေ၊ လှေသည် ထိုလှိုင်းလုံးကို ကျော်ဖြတ်သွားနိုင်သကဲ့သို့ မည်မျှပင် ကြီးမားသော အခက်အခဲပင်ဖြစ်စေ၊ ကြိုးစားအားထုတ်မှုဖြင့် ကျော်လွှားနိုင်သည်ဟု ဆိုလိုသည်။

ဤဆိုရိုးစကားနှစ်ခုလုံးသည် မည်သည့်အခက်အခဲကိုမဆို ဇွဲရှိရှိ ကြိုးစားအားထုတ်ပါက ကျော်လွှားနိုင်သည်ဟု အဓိပ္ပာယ်သက်ရောက်သည်။

ကိုးကားချက်များ

   ကျိုက်ထီးရိုးဘုရားဟာ ရွေ့မသွားပါဘူးကွယ်။ တို့များ ဘိုးစဉ် ဘောင်ဆက်ဟို ရှေးရှေးတုန်းကတည်းက ဒီနေရာမှာပဲ ဥစ္စာ။ ဒီတော့ တူမကြီးတို့ကသာ ဖြည်းဖြည်းမှန်မှန်နဲ့သာ တက်ပါ။ နောက်ဆုံး ရောက်ရမှာပေါ့။ တောင်ကြီးဖဝါးအောက် ဆိုတဲ့စကား အရှိသားမဟုတ်လား။ [၁၃၂၆] ရှေ့သို့၊ ၄၊ ၁၂။ ၁၃။

ကိုးကား

Category:မြန်မာဆိုရိုးစကားများ